**Сабақтың тақырыбы***:Оян,ар мен адалдық*

**Оқыту мен тәрбиелеудің міндеттері:**

* Адалдық пен шындықтың адами қарым-қатынастағы мәнін түсіндіру;
* Адалдық,шыншылдық қасиеттерін қалыптастыруға ықпал ету;
* Адал,шыншыл болуға тәрбиелеу.

**Мақсаты**:      Адалдық пен шындықтың адами қарым-қатынастағы мәнін  түсіндіру.

**Шаттық   шеңбері**Оқушылардың сабаққа  қызығушылығы мен көңіл күйлерін  көтеру және олардың мақсат-міндеттерін ұғындыру мақсатында С.Сейітовтің «Шындық шырайы» өлеңін бірге оқып түсіндіру..

**ШИРАТУ сұрақтары.**

* Сіздің адалдыққа деген сеніміңіз қандай?
* «Адалдық-адамдық белгісі» дегенді қалай түсінесіздер?
* Неліктен адалдық «кеңпейілділік,ақкөңілділік,шыншылдық»ұғымдарымен қатар жүреді?
* Адалдық қандай әрекеттен қандай жағдайда көрінеді?

**Жүргізуші:Е.Айару**Баланың  жүрек  соғу ырғағы мен тыныс алуын реттеу үшін «Тыныштық сәті» әдіс-тәсілін  қолдану.

«Адалдық-ардың ісі» деген халық мақалын түсіндіру арқылы оқушылар жаңа ақпараттан пайымдаған ой пікірлерін жалғастырып,ары таза адал адам мәнді өмір сүретінін тусіндіру мақсатын жүзеге асырады.

Ары таза адал адам мәнді өмір сүреді.Оның ішінде Отанына,отбасына,қоғамға адалдық адамның өзіне,өзгеге,болашаққа деген сенімен арттыра түседі.

**Жүргізуші:Т.Айару**

Адалдық әр адамның өзін  де,өзгені де сыйлауын көрсетеді.

Адалдық  бар жерде адам өзіне де,өзгеге де шындықты айтады,оны айту ауыр болғанда да ол тартынбайды.Адал болу тек қана өтірік айтпау емес,шындыққа ешбір қалтықсыз сену.

Адалдық  біздің жан дүниемізден басталады.Ол адами қарым-қатынастан және іс-әрекетімізден көрінеді.Адал адамға сенім артуға болады,оның қандай жағдайда да күмән келтіруге болмайды.Адалдығы бар адамның рақымы мол болады.

**Р.Айару**: Оқушылардың көзқарастары мен пайымдауларын талдау кезінде,олардың пікірлерін  дәйектеуде,оқушылардың бойында жақсы қасиеттердің қалыптасуына көмектеседі.Оқушы ойын түйіндеп,бір арнаға тоғыстыру мақсатында адал болу,өтірік айтпау,алдамау т.б.  ұғымдардың мағынасын ашу.

«Адалдық  деген ашық , шыншыл қарым-қатынас»   деген  А.Макаренконың  сөзін   түсіндіру  арқылы  оқушылар пайымдаған ой пікірлерін түйіндейді

**Әлібек:** Оның ерекшелігі – өзгенің сенімін ақтау,адамның жауапкершілікті сезінуін қалыптастыру болып табылады. Осыған байланысты тапсырманы орындау оқушылардың тұлға ретінде қалыптасуына ықпал етеді. Адалдық туралы өз ойымен толықтырып, түйгендерін ортаға салу.

**Адалдық:**

* Қоғам әділеттілігінің негізі болады;
* Адамдардың ізгілікті қарым-қатынас жасауына ықпал етеді;
* Жеке тұлға мінез –құлқының жағымды қалыптасуына әсер етеді.

**Мейіржан:**

Адам  өзінің ішкі жан дүниесіне үңілуі, өзін-өзі тануы, ар-ұятты,алдында жауапкершілікті сезінуі үшін адалдық қажет. Адам өзгелермен қарым-қатынаста, іс-әрекетте  адалдық танытуына байланысты оның сенімді достары да көп болады. Адалдық болғанда ғана адамдар шындықпен өмір сүре алады.

Адал болудың, өтірік айтпаудың да өзіндік қиындықтары бар. Өйткені өмірде шындықты айту барысында қайырымдылық, төзімділік, басқаның басындағыны түсіне білуі т.с.с. қасиеттерді бойға сіңіруге ұмтылған жөн.

**Жарқынбек:**Адамгершілік, адалдық қасиеттері тұрғысынан кіршіксіз таза, мәрт болатындығы туралы шетелдік саяхатшылардың қолжазбалары мен күнделіктерінен де кездестіруге болады. Осы тұста ұлы тұлғалардың осы тақырып төңірегінде айтқан ой толғамдарын назарларыңызға ұсынғанды жөн санап отырмыз.

* Адамның өз ұжданы алдында адал, шыншыл болу – өзіне-өзі қасиетті болуынан, жүріс-тұрысы ізгі болуынан ғана туады. ***Әл-Фараби Шешен кісі сөз бастар,***
* Адал кісі  - ел бастар. ***Жамбыл Жабаев***
* Күшіңе сенбе, адал ісіңе сен. ***Мұхтар Әуезов***
* Ойың адал болғанмен, орындағаның олақ болса, ұнатпадың деп өкпелей алмайсың***. Ғабит Мүсірепов***
* Асыл қасиет – адалдық, асысл міндет – адалдық. ***Максим Горький***
* Адалдық қайда болса, тіршілік сонда. ***Қаюм Насыри***
* Жақын болудың бірінші шарты – адалдық. ***Михаил Пришвин***
* Адалдық танытатын адамға да адал бол. ***Плавт Тит Макций***
* Адал болғың келсе, жаныңда адал достар болсын. ***Менандр***
* Адалдық ұмытылса, ақыл мен ерлік – бос дыбыс. ***Вишакхадатта***
* Сүйіспеншілік пен құрмет адалдыққа әкеледі. ***Габриэль Оноре Марсель***
* Адалдық – өмірден қымбат. ***Ф. Шиллер***

Ғұмыр бойы бақытты болғың келсе – адал адам бол.

**Думан:**Адалдық – адам бойындағы асыл қасиеттердің бірі. Адам бағасының бір өлшемі де іспетті. "Адалдық” деген сөз шыншылдық, айнымастық, шын берілгендік сияқты игі қасиеттерді еске салады. Қазақ пайымында адам бойында адалдық - пәктік, ар-ұждан, жан тазалығы тәрізді т.б. асыл қасиеттердің жиынтығынан тұрады. Көшпелі қазақтардың адамгершілік, адалдық қасиеттері тұрғысынан кіршіксіз таза, мәрт болатындығы туралы шетелдік саяхатшылардың қолжазбалары мен күнделіктерінен де кездестіруге болады. Осы тұста ұлы тұлғалардың осы тақырып төңірегінде айтқан ой толғамдарын назарларыңызға ұсынғанды жөн санап отырмыз.

**Т.Айару**

*Білім мен өнерді сүй, сусуында,*

*Деп айтсын ел: Осындай ер тусында!»*

*Арың-адал, әділ болсаң әрқашан*

*Дүниенің бар бақыты уысыңда...*

*Түспегені абзал ғой арға дақтың,*

*Күйін кешпе түнде ұшар жарғанаттың.*

*Адал адам әрқашан-еңсесі тік,*

*Әділдікті ту еткін, қолғанатым.*

**Р.Айару:** *АДАЛДЫҚ - адам бойындағы таза ниет, бағалы қасиет, адамның сана-сезімі мен ар-ұжданына қайшы келмейтін әрекеттер.*

*“Алдау қоспай, адал еңбегін сатқан, қолы өнерлі -қазақтың   әулиесі сол”.*

*Абай.*

*Әділдік-шыншылдық;турашылдық, адалдық, дұрыстық.*

*Әділдік — ізгіліктің ірге тасы.*

*“Кімде-кімнің әділдігі жоқ болса, оның ұяты да жоқ”.*

*Абай.*

*“Ойланайық,пікірлесейік”атты айдарынан берілгенсұрақтарға әңгіме жүргізу.*

*1.Адал дос дегенді қалай түсінесіңдер?*

*2.Адал болу кез келген адамның қолынан келе ме?Неліктен?*

*3.Әділ болу оңай ма?*

***Е.Айару:****«Адал бала»*

*“Адал бала” атты мәтінді  интонациялық кідірістерді ескере отырып үлкен ықыласпен оқу. Мәтінді оқушылардың өздеріне оқыту, мазмұнын мұқият тыңдауды ұйымдастыру. Мәтіннің соңында берілген сұрақтар оқушылардың ойларын тұжырымдауға негіз блады.*

Сұрақтар:  
– 1. Мектептен үйге қарай жүгіріп келе жатқанда, алдыңнан бір үлкен кісі шықты. Сен не істер едің?  
– Үлкен кісімен амандасып жол беремін.  
– 2. Өзіңнен үлкен кісілер әңгімелесіп отырған кезде сен не істеуің керек?  
– Үлкендердің әңгімесін бөліп, сөзге араласуға болмайды.  
– Егер тығыз шаруам болса, «кешіріңдер» деп айтар едім.  
– 3. Көшеде біреу жөн немесе жол сұраса не істер едің?  
– Асықпай түсіндіріп беремін.  
– 4. Автобуста, қоғамдық орындарда егде адамдарды көрсең не істеген жөн?  
– Үлкен кісілерге әрдайым орын беру керек.  
– 5. Үлкен кісілермен қалай сөйлесу керек?  
– Үлкен кісімен «Сіз» деп сөйлесу керек.  
– 6. Әдептілік деген не?  
– Адамдардың жүріс - тұрысы мен өзара қарым - қатынасының ережелері.  
- 7. Ата - ананның теледидардан қарайтын бағдарламасы сенің қарайтын бағдарламаңмен бір уақытта келіп қалды делік, сен оны үзбей қарайсың. Бірақ өкінішке орай екеуі екі арнадан беріледі. Сен қандай шешімге келер едің?  
- 8. Құрметті досым! Партада менімен бірге бір бала отырады. Ойнап - ойнап тапсырмасын орындамай, жазбай келеді. Мұғалім сұрағанда қысылады. Сабақты менің дәптерімнен көшіріп алады.  
Мен бермесем, «Сен сараңсың»- дейді. Мен не істеуім керек?  
 **«Жалғастыр»**«Не істеуге болмайды?».  
- Үлкендердің алдынан...... (кесіп өтуге болмайды.)  
- Кішкене баланы................(жылатуға болмайды.)  
- Құстарды...........................(атуға болмайды.)  
- Қыз баланы........................(ренжітуге болмайды.)  
- Сабақтан.............................(кешігуге болмайды.)  
- Сыныпта.............................(айғайлауға болмайды.)  
. **«Не істеу керек?»**- Үлкен кісіні.......................(сыйлау керек.)  
- Үлкеннің тілін...................(алу керек..)  
- Үлкендерге..........................(сәлем беру керек.)  
- Кішілерді..............................(қамқорлау керек.)  
- Оқу құралдарын.................. (күтіп ұстау керек.)  
Шығармашылық жұмыс, топтық жұмыс  
Берілген суреттерден коллаж жасау. Яғни суретте не көріп тұрсыздар соған байланысты мақал - мәтелдер, нақыл сөздер жазу.

**Әмина:**  
Ана айты бір өсиет баласына  
Бір жолдың шығарып сап саласына.  
Ей, балам шамаң келсе жақсылық,  
Ақпейіл адамзаттың арасына.  
Егерде жол үстінде тікен жатса,  
Кірер деп аяғына біреу басса,  
Ерінбей - ақ иіліп қолыңменен  
Сол тікенді көтеріп алып таста.  
**Айзере:**Бұл еңбегің қалмасты басқа, бекер  
Соны көрген соңғы жас солай етер.  
Жақсы үлгіні жалпы жұрт дәстүр жасап,  
Жол тазарып жолаушы жолдан өтер.  
  
**Нұрасыл:**

**«**Досым саған арнаймын»  
Досым, саған сенемін. Сеніп өтем!  
Жолы бөтен демеймін, жөні бөтен.  
Достық деген — адамның көрігі екен,  
Достық деген адалдың серігі екен.  
Достарың көп пе?  
Апырау неткен жақсы едің?  
Досым аз менің...  
Досым - ау менің, тапшы емін?  
Достарыңменен достастыр мені, асылым,  
Достастыр мені?  
Болайын құлың нақ сенің!  
Дос болам десең,  
Досымды сыйла, қымбаттым!  
Досыңа сонда,  
Досыммен ғана қымбатпын.  
Дос болам десен,  
Мендегі доспен достасқын,  
Сендегі доспен дос болып сонда тұрмақпын.  
Дос жүрегі шар айна,  
Сылтауыңа қарай ма,  
Бүлдіріп алма қалайда,  
Кір шалдырма жарай ма!  
Шимайланса шар айна,  
Жанарды тартар жалтырап,  
Дос жүрегі – бал бұлақ.  
  
**. Көрініс. Ертегі - Өрмекшінің сотталуы**Адалдық өткелі  
Сөзі: Ақмарал Леубаева Әні: Жарылқасын Дәулет  
Сүйетініме шүбәм жоқ,  
Сүймей ме деген күмән көп.  
Түстім бе деген тура жол,  
Көрінбейді тұман боп.  
Қайырмасы:  
Бақытқа толы мұң - кесем,  
«Жалған» дер дұшпан «шын» десем.  
Қай жаққа болсын кетер ем,  
Қолымнан ұстап «жүр» десең.  
Көзіңді жұмып тұнығым,  
Соңымнан ерші, құлыным.  
Өзгелер қолы жетпеген,  
Өзіңмен өтсін ғұмырым.  
Тағдырға сенбей болмайды,  
Шын бақыт екі қонбайды.  
Адалдық дейтін өткелден,  
Көп адам өте алмайды.

*Мақал-мәтелдер*

***Думан:***

*Адамгершілік болмай, Әділдік болмас.*

*Адамның ұяты бетінде , Адамгершілігі ниетінде.*

***Мейіржан:***

*Кішіпейілділік - кісінің көркі.*

***Нұрасыл:***

*Әдептілік белгісі – иіліп сәлем бергені.*

*Әділ айтқан жеңер.*

***Т.Айару:*** *Әділ айтсаң ағайынға жақпайсың,   
Әзіл айтсаң маңайыңа жакпайсың.*

***Әмина:***

*Әділдікке жығылмайтын адам жоқ.*

***Асылайым:****Әділдіктен қашпа.*

***Айзере:***

*Әділет қылышы кескен қол ауырмас.*

***Нұрайым:*** *Әділ сөздің зілі жоқ, Көп көзінен өткен істің міні жоқ.*

***Раяна:*** *Әділін айтсаң — әдемі айтқаның.*

**Р.Айару**:Сыпайы болу үшін біреудің жымиуын күтпеңіз...

Жақсы көру үшін, біреудің жақсы көргенін күтпеңіз..

Досыңыздың қадірін түсіну үшін, жалғыз қалуды күтпеңіз...

Жұмыс істеуді бастау үшін ең жақсы жұмысты күтпеңіз...

Кішкене бөлісу үшін көп болғанын күтпей-ақ бөлісіңіз...

Ақыл-кеңесті еске түсіру үшін қателесуді күтпеңіз...

Дұға ету үшін қайғы қатерге түсуді  күтпеңіз ...

Көмектесу  үшін реті келуін күтпеңіз...

Кешірім сұрау үшін біреудің жылауын күтпеңіз...

немесе  татуласу үшін керекті жағдайды күтпеңіз…

Күтпеңіз... Өйткені қанша уақыт қалғанын білмейсіз.

**Е.Айару:**

Қорытынды  
Адамгершілік қасиет - жеке адамның басындағы емес, жалпы қоғамның қордалы байлығы.  
Адамдық борыш ар үшін,  
Барша адамзат қамы үшін.  
Серт берген еңбек етем деп,  
Алдағы атар таң үшін